Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 141/13/5508	Ružomberok, 4.7.2014
EEČ : 2-42-95-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: Ružomberok
	rodné priezvisko: XXXXX
	trvalé bydlisko: XXXXX, 034 01 Ružomberok, Slovensko
ako matka maloletej XXXXX, nar. XXXXX si riadne a pravidelne neplnila svoju zákonnú vyživovaciu povinnosť, ktorá jej bola počnúc od 01.02.2009 uložená právoplatným rozsudkom Okresného súdu Ružomberok sp. zn. 4P/78/2009-46 z 18.06.2009 vo výške 24,50 Eur mesačne, vždy do 15. dňa toho ktorého mesiaca vopred k rukám otca maloletej XXXXX, nar. 30.08.1977, trvalé bydlisko v Ružomberku, XXXXX a následne bola povinná počnúc od 15.08.2012 platiť zvýšené výživné vo výške 30,- Eur mesačne, vždy do 15. dňa toho ktorého mesiaca vopred k rukám otca maloletej XXXXX na základe rozsudku Okresného súdu v Ružomberku sp. zn. 7P/82/2012-41 z 18.10.2012 v spojení s rozsudkom Krajského súdu v Žiline sp. zn. 8CoP/121/2012-62 z 10.01.2013, ktorý nadobudol právoplatnosť dňa 01.02.2013, pričom túto vyživovaciu povinnosť  si úmyselne riadne a pravidelne neplnila od 01.08.2012 do 01.07.2014  s výnimkou mája 2013, kedy  otcovi uhradila na výživnom sumu 250,- Eur a august 2013 v sume 60,- Eur, pričom až na základe výzvy povereného príslušníka PZ v máji 2014 zaplatila XXXXX výživné v sume 340,- Eur a dňa 02.07.2014 mu doplatila sumu 40,- Eur, čím celý dlh na výživnom uhradila vrátane bežného výživného za jún 2014, 

lebo zanikla trestnosť činu

Odôvodnenie:
	Poverený príslušník Obvodného oddelenia PZ v Ružomberku uznesením č. ČVS:ORP-183/OO-RK-2013 z 01.04.2013 podľa § 199 ods. 1 Trestného poriadku začal trestné stíhanie vo veci prečinu zanedbania povinnej výživy podľa § 207 ods. 1 Trestného zákona a ďalším uznesením podľa § 206 ods. 1 Trestného poriadku dňa 31.07.2013 vzniesol XXXXX obvinenie z uvedeného prečinu, ktorého sa mala dopustiť na tom skutkovom základe, ako je popísaný vo výrokovej časti tohto uznesenia s tým, že vyživovaciu povinnosť na mal. XXXXX si  obvinená riadne a pravidelne neplnila od 01.08.2012 do 31.07.2013 a k rukám otca dovtedy dlhovala na  výživnom sumu 110,- Eur. 

	Trestné stíhanie bolo začaté na základe trestného oznámenia XXXXX z 07.03.2013, ktorý aj vo svojich svedeckých výpovediach po začatí trestného stíhania potvrdil, že jeho bývalá manželka XXXXX si od 01.08.2013 riadne neplnila vyživovaciu povinnosť voči ich dcére XXXXX v sume po 24,50 Eur mesačne podľa rozsudku Okresného súdu XXXXX sp. zn. 4P/78/2009-46 z 18.06.2009 a následne bola povinná počnúc od 15.08.2012 platiť zvýšené výživné vo výške 30,- Eur mesačne, vždy do 15. dňa toho ktorého mesiaca vopred k jeho rukám na základe rozsudku Okresného súdu v Ružomberku sp. zn. 7P/82/2012-41 z 18.10.2012 v spojení s rozsudkom Krajského súdu v Žiline sp. zn. 8CoP/121/2012-62 z 10.01.2013.  Výživné mu obvinená zaplatila len v máji 2013 v sume 250,- Eur, v auguste 2013 v sume 60,- Eur a v máji 2014 v sume 340,- Eur. Obvinená sa s ich dcérou nijako nekontaktovala a na jej výživu ani inou formou neprispela. Poškodený sa vyjadril k svojim osobným pomerom i k jeho príjmu a výdavkom v domácnosti. Dcéra v dôsledku neplatenia výživného núdzou netrpela.

	Obv. XXXXX bola k vznesenému obvineniu vypočutá dňa 27.02.2014 na základe žiadosti tunajšej prokuratúry o právnu pomoc, adresovanej Krajskému štátnemu zastupiteľstvu v Brne. Pri výsluchu sa priznala ku skutku, za ktorý je trestne stíhaná, teda že XXXXX riadne a pravidelne neplatila výživné na dcéru Alexandru od augusta 2012 s výnimkou niekoľkých platieb,  a to z dôvodu nedostatku finančných prostriedkov. Obvinená sa vyjadrila aj k svojim osobným a majetkovým pomerom.

	Na základe rozsudku Okresného súdu Ružomberok sp. zn. 4P/78/2009-46 z 18.06.2009 (č. l. 34), ktorý nadobudol právoplatnosť dňom 30.06.2009, bola obv.  XXXXX povinná počnúc od 01.02.2009 platiť výživné na maloletú XXXXX, nar. XXXXX v sume po 24,50 Eur mesačne, vždy do každého 15. dňa v mesiaci vopred k rukám jej otca XXXXX, nar. XXXXX. Od 15.08.2014 bola obvinené povinná platiť zvýšené výživné vo výške 30,- Eur mesačne, vždy do 15. dňa toho ktorého mesiaca vopred k rukám otca XXXXX na základe rozsudku Okresného súdu v Ružomberku sp. zn. 7P/82/2012-41 z 18.10.2012 v spojení s rozsudkom Krajského súdu v Žiline sp. zn. 8CoP/121/2012-62 z 10.01.2013 (č. l. 36 - 42). Podľa rodného listu na č. l. 45 je obv. XXXXX matkou XXXXX, nar. XXXXX.

	Na č. l. 48 - 50 sa vo vyšetrovacom spise nachádzajú fotokópie šekových poukážok a potvrdenie o prevzatí výživného z 15.05.2014, ktoré dokazujú, že obvinená XXXXX zaplatila výživné v máji 2013 v sume 250,- Eur, v auguste 2013 v sume 60,- Eur a v máji 2014 v sumách 200,- Eur a 140,- Eur. D¨ľa 03.07.2014 sa XXXXX dostavil na tunajšiu prokuratúru a predložil originál šekovej poukážky z 02.07.2014, ktorou mu obvinená dňa zaplatila sumu 40,- Eur ako bežné výživné za jún 2014 a poplatok bežného výživného za máj 2014 v sume 10,- Eur.

	Listinnými dôkazmi a správami na č. l.  43 - 44 a 54 - 75 boli zisťované majetkové a osobné pomery obv. XXXXX a bolo nimi preukázané jej úmyselné zavinenie na neplnení vyživovacích povinností vo forme nepriameho úmyslu podľa § 15 písm. b) Trestného zákona. 

	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného. V zmysle  § 86 ods. 1 písm. a)  Trestného zákona trestnosť tohto prečinu zaniká, ak tento nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	XXXXX mala za obdobie od 01.08.2012 do 01.07.2014 zaplatiť XXXXX výživné na ich dcéru XXXXX v celkovej výške 690,- Eur, pričom bolo preukázané, že na základe výzvy povereného príslušníka PZ mu obvinená zaplatila spolu 690,- Eur. Tým obvinená celý dlh na výživnom za uvedené obdobie uhradila vrátane výživného za jún 2014. Bežné výživné za júl 2014 obvinená ešte môže zaplatiť do 15.07.2014.

	Podľa § 215 ods. 1 písm. h) Trestného poriadku  prokurátor zastaví trestného stíhanie, ak zanikla trestnosť činu. Na základe vyššie uvedených skutočností som rozhodol tak, ako je uvedené vo výrokovej časti  tohto uznesenia, keďže trestný čin nemal na maloletú XXXXX trvalo nepriaznivé následky.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Mikuláš
prokurátor